Svētdien, 22. janvārī, dienā no rietumiem ir gaidāma siltākas un mitrākas gaisa masas ieplūšana teritorijā, līdz ar to gaisa temperatūra paaugstināsies līdz 0…+3°, vien austrumu rajonos pieturēsies neliels sals.
Arī nākamajā darba nedēļā laika apstākļi saglabāsies mainīgi: nedēļas sākumā, dominējot ciklonu darbībai, Latvijā pieturēsies mitrs un salīdzinoši silts laiks, bet nedēļas vidū, pastiprinoties anticiklona ietekmei un vējam iegriežoties no ziemeļu puses, gaisa temperatūra pazemināsies: naktī austrumos gaidāms sals līdz -6…-12°, bet rietumos termometra stabiņš noslīdēs līdz 0…-5° atzīmei. Dienas laikā starp mākoņiem biežāk uzspīdēs arī saule, kopējais nokrišņu daudzums nav gaidāms liels.